Skotlannin cup

Skotlannin cup, viralliselta nimeltään Scottish Football Association Challenge Cup, on Skotlannin jalkapalloilun kansallinen cup-kilpailu. ==Historia== Skotlannin cup-pokaali on peräisin jo vuodelta 1873, mikä tekee siitä yhden maailman vanhimmista edelleen jaettavista pokaaleista. Englannin FA Cupia pelattiin jo vuonna 1871, mutta pokaali on paljon nuorempi. Ensimmäisen kerran Skotlannin cupista pelattiin kaudella 1873–1874, jolloin pokaalista kilpaili 16 joukkuetta. Loppuottelussa Queen's Park voitti Clydesdalen maalein 2–0. Queen's Park hallitsi ennen 1900-luvun vaihdetta skotlantilaista jalkapalloilua ja saavutti kaikkiaan kymmenen cup-mestaruutta. Menestyneimmät cup-joukkueet ovat kuitenkin glasgow'laiset paikalliskilpailijajoukkueet Celtic ja Rangers, joilla on molemmilla yli 30 cup-voittoa. ==Cup-formaatti== Skotlannin cup pelataan kullakin kierroksella yhdestä voitosta. Joka kierroksella joukkueet arvotaan vastakkain, ja ensimmäisenä arvottu joukkue on kotijoukkue. Tasapelin tullessa pelataan uusintaottelu vierasjoukkueen kotikentällä. Mikäli uusintaottelukin päättyy tasan, pelataan jatkoaika ja tarvittaessa järjestetään rangaistuspotkukilpailu. Välieristä lähtien ottelut pelataan puolueettomilla kentillä, eikä uusintaotteluita käydä. Loppuottelu pelataan kansallisstadionilla Hampden Parkilla. Skotlannin valioliigan joukkueet tulevat cupiin mukaan neljännellä kierroksella, samoin parhaimmat mestaruussarjajoukkueet. Heikommat mestaruussarjajoukkueet samoin kuin alempien sarjatasojen joukkueet tulevat mukaan kierrosta aikaisemmin. Cupin voittaja pääsee Eurooppa-liigaan. Mikäli cupin voittaja on liigassa jo varmistanut paikkansa esimerkiksi Mestarien liigaan, menee cup-voittajan Eurooppa-liigan paikka liigassa parhaiten sijoittuneelle joukkueelle, jolla ei vielä ole eurocup-paikkaa. ==Mestarit== * 1873–1874 Queen's Park FC * 1874–1875 Queen's Park FC * 1875–1876 Queen's Park FC * 1876–1877 Vale of Leven FC * 1877–1878 Vale of Leven FC * 1878–1879 Vale of Leven FC * 1879–1880 Queen's Park FC * 1880–1881 Queen's Park FC * 1881–1882 Queen's Park FC * 1882–1883 Dumbarton FC * 1883–1884 Queen's Park FC * 1884–1885 Renton FC * 1885–1886 Queen's Park FC * 1886–1887 Hibernian FC * 1887–1888 Renton FC * 1888–1889 Third Lanark AC * 1889–1890 Queen's Park FC * 1890–1891 Heart of Midlothian FC * 1891–1892 Celtic FC * 1892–1893 Queen's Park FC * 1893–1894 Rangers FC * 1894–1895 St Bernard's FC * 1895–1896 Heart of Midlothian FC * 1896–1897 Rangers FC * 1897–1898 Rangers FC * 1898–1899 Celtic FC * 1899–1900 Celtic FC * 1900–1901 Heart of Midlothian FC * 1901–1902 Hibernian FC * 1902–1903 Rangers FC * 1903–1904 Celtic FC * 1904–1905 Third Lanark AC * 1905–1906 Heart of Midlothian FC * 1906–1907 Celtic FC * 1907–1908 Celtic FC * 1909–1910 Dundee FC * 1910–1911 Celtic FC * 1911–1912 Celtic FC * 1912–1913 Falkirk FC * 1913–1914 Celtic FC * 1919–1920 Kilmarnock FC * 1920–1921 Partick Thistle FC * 1921–1922 Greenock Morton FC * 1922–1923 Celtic FC * 1923–1924 Airdrieonians FC * 1924–1925 Celtic FC * 1925–1926 St. Mirren FC * 1926–1927 Celtic FC * 1927–1928 Rangers FC * 1928–1929 Kilmarnock FC * 1929–1930 Rangers FC * 1930–1931 Celtic FC * 1931–1932 Rangers FC * 1932–1933 Celtic FC * 1933–1934 Rangers FC * 1934–1935 Rangers FC * 1935–1936 Rangers FC * 1936–1937 Celtic FC * 1937–1938 East Fife FC * 1938–1939 Clyde FC * 1946–1947 Aberdeen FC * 1947–1948 Rangers FC * 1948–1949 Rangers FC * 1949–1950 Rangers FC * 1950–1951 Celtic FC * 1951–1952 Motherwell FC * 1952–1953 Rangers FC * 1953–1954 Celtic FC * 1954–1955 Clyde FC * 1955–1956 Heart of Midlothian FC * 1956–1957 Falkirk FC * 1957–1958 Clyde FC * 1958–1959 St. Mirren FC * 1959–1960 Rangers FC * 1960–1961 Dunfermline Athletic FC * 1961–1962 Rangers FC * 1962–1963 Rangers FC * 1963–1964 Rangers FC * 1964–1965 Celtic FC * 1965–1966 Rangers FC * 1966–1967 Celtic FC * 1967–1968 Dunfermline Athletic FC * 1968–1969 Celtic FC * 1969–1970 Aberdeen FC * 1970–1971 Celtic FC * 1971–1972 Celtic FC * 1972–1973 Rangers FC * 1973–1974 Celtic FC * 1974–1975 Celtic FC * 1975–1976 Rangers FC * 1976–1977 Celtic FC * 1977–1978 Rangers FC * 1978–1979 Rangers FC * 1979–1980 Celtic FC * 1980–1981 Rangers FC * 1981–1982 Aberdeen FC * 1982–1983 Aberdeen FC * 1983–1984 Aberdeen FC * 1984–1985 Celtic FC * 1985–1986 Aberdeen FC * 1986–1987 St. Mirren FC * 1987–1988 Celtic FC * 1988–1989 Celtic FC * 1989–1990 Aberdeen FC * 1990–1991 Motherwell FC * 1991–1992 Rangers FC * 1992–1993 Rangers FC * 1993–1994 Dundee United FC * 1994–1995 Celtic FC * 1995–1996 Rangers FC * 1996–1997 Kilmarnock FC * 1997–1998 Heart of Midlothian FC * 1999–2000 Rangers FC * 2000–2001 Rangers FC * 2001–2002 Celtic FC * 2002–2003 Rangers FC * 2003–2004 Celtic FC * 2004–2005 Celtic FC * 2005–2006 Heart of Midlothian FC * 2006–2007 Celtic FC * 2007–2008 Rangers FC * 2008–2009 Rangers FC * 2009–2010 Dundee United FC * 2010–2011 Celtic FC * 2011–2012 Heart of Midlothian FC * 2012–2013 Celtic FC * 2013–2014 St. Johnstone FC * 2014–2015 Inverness Caledonian Thistle FC * 2015–2016 Hibernian FC * 2016–2017 Celtic FC * 2017–2018 Celtic FC * 2018–2019 Celtic FC === Joukkueittain === Voitot Joukkue 40 Celtic 33 Rangers 10 Queen's Park 8 Heart of Midlothian 7 Aberdeen 3 Vale of Leven, Clyde, St. Mirren, Kilmarnock, Hibernian 2 Renton, Third Lanark, Falkirk, Dunfermline Athletic, Motherwell, Dundee United 1 Dumbarton, St. Bernard's, Dundee, Partick Thistle, Morton, Airdrieonians, East Fife, St. Johnstone, Inverness Caledonian Thistle ==Lähteet== ==Aiheesta muualla== * Tuloksia Skotlannin jalkapalloliiton sivuilla Luokka:Skotlannin jalkapallocupit